"Ischnura senegalensis" sumebar ing laladan tropis lan sub tropis, saka Afrika, mangétan menyang India, Sri Lanka, Asia Wetan nganti ing Jepang, Asia Kidul Wetan nganti Papua. Mapan ing papan kanthi banyu tawa kang meneng ora mili. Kinjeng dom iki kalebu tahan marang polusi banyu lan anané manungsa. Uga tahan marang laladan segara wedhi kang garing lan banyu kang semu asin. Kinjeng dom iki isih gampang tinemu lan ora kalebu kang dikuwatiri bakal cures. 